N1 eta A15ean kamioiei bidesaria kobratzeko EAJ-PSEren 3. foru arauaren aurka da Hiru | hiru euskal garraiolarien sindikatua\nN1 eta A15ean kamioiei bidesaria kobratzeko EAJ-PSEren 3. foru arauaren aurka da Hiru\nN1 eta A15ean kamioiei bidesaria kobratzeko EAJ-PSEren 3. foru arauaren aurka da Hiruhiru sindikatua2021-12-02 2021-12-02\nGipuzkoako Batzar Nagusiek ostegun goizean onartu zuten N-1 eta A-15 errepideetan kamioientzako bidesaria arautuko duen hirugarren foru araua, EAJ-PSEren aldeko botoekin eta PP, Elkarrekin Gipuzkoa eta EH Bilduren ezezkoarekin. Oposizioak arau berriaren aurka bozkatu du, errepideko garraioari “kalte ekonomiko” handia eragiten diola iritzita. PPk hiper-biltzaile eta bidegabetzat jo du, Podemosek kritikatu egin du eman duten arrazoi demagogikoa, gizarte politiketarako dirua faltako dela esatea alegia, eta EH Bilduk adierazi du “garraio sektoreari kalte egiten diola argi eta garbi, ez dituela emisioak murrizteko neurriak hartzen”, eta 73 milioi euroko zenbaki gorriekin jarriko dela martxan, arku berriak, aurrekoak eta gainerakoak instalatzeko gastuei erreferentzia eginez.\nHiruk behin eta berriz adierazi du ez duela onartzen garraiolariek bere gain hartu beharra, esklusiboki, errepideen mantentze-lanen ordainketa. Bere ustez, EAJk eta PSEk garraioaren oinarri oinarrian dauden funtsezko ezaugarriak alde batera uzten dituzte, hala nola salgaien errepideko garraioa zerbitzu publikoa dela, “ezinbestekoa”, diote; bide-azpiegiturak, ere ondasun publikoak direla, denok izanik horien erabiltzaile, denok ordaintzen ditugun zerga eta zergen bidez finantzatu beharrekoak. Era berean, Hiruren iritziz, salgaien garraioan erabiltzailea salgaia bera da, zerbitzua eskatzen duena. Garraiolariak errepidean betetzen du zeregin hori, ez gustuagatik, baizik eta gizartearen eta enpresen eskaerei erantzunez.\nHiruk ez du ulertzen baliogabetutako arauen bidez kobratutakoarekin Aldundiak hartu duen jarrera; alde batetik 2022tik edo 2023tik aurrera kamioiei bidesaria kobratzeko araua abian jarri dute, baina, bestetik, oztopoak jartzen ari dira 2018tik garraiolariei irregularki kobratutakoa itzultzeko. Auzitegiek arauak baliogabetu ondoren, esan zuten epaitegitik datozen demandei bakarrik erantzungo dietela. Hiruko garraiolarien ustez jarrera hori arduragabea da; izan ere, Bidegik ia lau urtez kobratu zituen bidesariak automatikoki, datu guztiak ditu eta automatikoki itzuli beharko luke jasotakoa, garraiolari bakoitzak dagokion epaitegian eskaera aurkeztu behar izan gabe.


Peñetako amabitxien figura desagerrarazi zuen emakume taldea omenduko du Festa sariak - Iruñea - euskalerriairratia.eus\nPeñetako amabitxien figura desagerrarazi zuen emakume taldea omenduko du Festa sariak\nHaritz Pascual Garjon 2022-06-16 14:06\n30eko hamarkadatik 1978rarte Iruñeko Peñek amabitxien figura izan zuten, gizonezkoen laguntzaileak zenbait ekitaldi eta bilkuretan. 78an ordea emakume talde batek figura hau desagertu eta Peñetan berdintasuna zabaltzen hasteko lehendabiziko pausuak eman zituen. Los de Bronce peñak, Festa saria emanen die aurten.\n"Giro taurino eta Peñen inguruko figurak ziren amabitxiak" azaldu du Euskalerria Irratian Los de Bronce peñako Nerea Uhaldek, "Haiek hautatzen zituzten, zenbait bilkura, dantzaldi edo ta agerraldi publikoetan, gizonezkoen ondoan ager zitezen". "Dotore jantzi behar ziren, garai horietako giro taurinoetako mantoia eta peinetak erabilita" gaineratu du nereak. Figura hau urtetan izan zen presente Iruñeko peñetan, 1978an emakume talde batek amabitxien kontrako pankarta bat zezen plazan jarri zuen arte. "Amabitxiei ez! Parte hartze gehiago! Erasorik ez Sanferminetan" zioen pankartak. "Ekintza horrek sentsibilizazio berria zabaldu zuen peñetako kideen artean" adierazi du Uhaldek, "Ez soilik amabitxien figura atzerakoia ikusi zelako, baita eraso sexisten kontrako lehendabiziko protesta zan zelako Sanferminen baitan". Hurrengo urtean ez zen amabitxirik izan Iruñeko Peñetan eta emakumeak bazkide moduan onartzeko prozesua eta borroka abiatu zen peñen baitan.\nLos de Bronce Peñak emakume hauek ekintza txalotu nahi du aurtengo Festa sariaren bitartez, urtero, berdintasunaren alde lan egindako emakumeak eta eragileak omentzen dituen saria. Uztailaren 11n, Agurne Baquer, Gemma Larraintzar, Maite Larraintzar, Mirenjo Larraintzar, Arrosa Larraintzar eta Itzabel Urbeltzek jasoko dute Festa oroigarria, 1978an egindako protesta hori gogoratuz.


Piraten Abordatzea Donostiako Aste Nagusia 2016 jaietan | Donostiako Aste Nagusia | EITB\nPiraten Abordatzean, Donostiako Aste Nagusian, 300 bat ontzik hartu dute parte.\nPiratak, Donostia abordatzeko prest\nAndoni Agirregomezkorta, 'Donostiako Aste Nagusia 2016' saioan\nDonostiak plataforma bat jarriko du badian, su-artifizialentzat\nPiraten abordatzeak Donostiako urak hartu ditu\nWebgune berezia: Donostiako Aste Nagusia\n2.400 lagun baino gehiago izan dira Piraten Abordatzean, Kontxako badian, Donostiako Aste Nagusiaren ekitaldietako jendetsuenetako batean. Guztira, 300 bat ontzik hartu dute parte aurtengo abordatzean.\nEkitaldi hau 2000n egin zuten estreinakoz, Donostiako Piratak kolektiboak antolatzen duen egitarau alternatiboaren barnean, baina 2007an egitarau ofizialak bereganatu zuen.\nEguraldia lagun izan dute pirata guztiek: Eguzkiak jo du, bero egin du eta itsasoa bare-bare zegoen. Hortaz, baldintza ezin hobeak izan dira abordatzea behar bezala prestatu eta gauzatzeko.\nGoizean goizetik, parte-hartzaileak buru-belarri aritu dira ontziak egiteko. Festa, berez, kaian hasi da, eta Kontxako badian amaitu, 17:00etatik aurrera.\nBeste behin, piratek kolorez eta umore onez bete dute Kontxa, inbasio baketsuan.\nItaliako su artifizialak eta Fangoriaren kontzertua\nHorrez gain, Donostiako zerua su artifizialek argituko dute gauean berriro ere; hirugarren egun honetan, Italiako Nanna Fireworks etxeak botako ditu suak. Bertako langile guztiak emakumezkoak dira, eta 2000n ere izan ziren Donostiako jaietan.\nPaola Nanna zuzendariak azaldu duenez, ikuskizuna Italiako banderaren koloreekin hasi eta amaituko da (gorri, berde eta zuriarekin, alegia), eta teknologia berriek lagunduta prestatutako zenbait koreografia izango ditu.\nSaioa "bihotzarekin" prestatu dute, eta "hunkigarria" izango da, Nannaren esanetan. Horren iritziz, nabarmentzekoa da nolako berotasunaz hartzen dituzten Donostiako zaleek su artifizialak.\nEguna amaitzeko, Fangoria bikote madrildarraren kontzertuaz gozatzeko aukera izango dute donostiarrek. Alaska eta Nacho Canut Saguesen egongo dira.\nen egongo dira.


Kulteranismo - Wikipedia, entziklopedia askea.\nLuis de Góngora, kulteranismoaren sortzailea, Velázquezen margolanean.\nKulteranismoa metafora gogorrak, aipamen ilunak eta muturreko hiperboleak ezaugarri dituen literatura estiloa da. Haren jarraitzaileei kulterano deritze. Kulteranismoa Espainiako barrokoaren joeretako bat da. Sintaxia eta hiztegia latinari jarraituz osatu zituzten poeta kulteranoek, eta mitologia eta gai klasikoak ere asko erabili zituzten, betiere hizkuntza arruntetik aldendu nahiz. Gongorismo izena ere eman zitzaion, Luis de Góngora izan baitzen kulteranismoaren poetarik handiena. Poesia mota honek hizkuntzaren ahalmen sortzailea eta adierazkorra aberastu zituen; imitatzaileen eskuetan, ordea, eta estiloaren beraren iluntasunagatik, edukirik gabeko literatura bihurtu zen, eta kontrako asko izan zituen (Quevedo eta Lope de Vega, besteak beste).\nBNF: 11979187n (data)\nEspainiako literatura mugimenduak


David Fernandez: “Aurkariaren zelaian jokatuko dugu, baina ez da ezinezkoa” : Norabidea\n[Elkarrizketa. BERRIAn argitaratua / 2014-08-13]\nIndependentziari buruzko herri galdeketarako bi hilabeteren faltan, «partidaren atarian» dago Katalunia. Uda amaieran, errenkadan helduko dira etorkizun politikoa baldintzatuko duten gertakariak: Diada eguneko manifestazioa, urte politiko berria, Kataluniako Parlamentuak galdeketa legea onartzea eta galdeketara deitzeko dekretua. «Hortik aurrera, estatuaren makineria sartuko da», dio David Fernandez CUPeko diputatuak (Bartzelona, 1974): «Eta, orduan, galdera ez da izango zer egiten duen estatuak, baizik eta guk nola erantzungo diogun. Zuria edo beltza izango da: edo Auzitegi Konstituzionalari men egiten diogu, eta herritarren gehiengoaren nahia desobeditu, edo alderantziz».\nIrakurri elkarrizketa osorik\nEtiketak: CUP, David Fernandez, galdeketa, independentzia\n« Eskoziar eratik euskal erara\nHiru, bost, zazpi? »


Gasteizko Gaztetxeak aste honetan ekingo dio ikasturte berriari - halabedi\nGasteizko Gaztetxeak aste honetan ekingo dio ikasturte berriari\nMuinoko Hotsak irailaren 21ean itzuliko da oholtza gainera, Libe eta Jupiter Jon taldeekin. OkupaTU Gasteiz dinamikako kideek urriaren 6ko eguna berotzeko jaialdia egingo dute datorren ostegunean.\nGaztetxeko liburuaren aurkezpena, aurreko ikasturtean\nIa hilabete bat itxita egon ostean, Gasteizko Gaztetxeak ateak irekiko ditu berriz ostegunean, irailaren 13an. Egun horretan, Pareten Oihuak jaialdia egongo da, ostegun unibertsitarioekin hasiz.\nGaztetxearen ate irekierarekin batera ekingo dio ikasturte berriari Muinoko Hotsakek, Hala Bedirekin elkarlanean. Irailaren 21ean Libe eta Jupiter Jon taldeak egongo dira oholtzaren gainean, udazkenari ongi etorria emateko: urriaren 20an, berriz, Anestesiak joko du muinoko etxean.\nHorretaz gain, asko ekimen gehiago: OkupaTU Gasteiz Eguna berotzeko jaialdia hurrengo ostegunean, Erdi Aroko azoka hilabeteko azken asteburuan zehar edo Resurrection Fest.\nEta bide batez, urriaren 6rako deialdia: egun horretan OkupaTU Gasteiz Eguna ospatuko dute Hala Bedik, Gaztetxeak, Auzolana Pilotalekuak eta Errekaleorrek. Dinamikako kideek adierazi dutenez, baliteke egitarauak aldaketatxo batzuk izatea eta hori dela eta kartel berri bat mugitu dute sarean. “Gure proiektuetatik pasa direnak elkartu eta egindako lana aldarrikatzeko jaia izango da urriaren 6koa”, adierazi zuten Amets Garrues eta Matixa Oterok Araba Hizpiden.


Etxebizitzaren inguruko informazioa eta aukerak biltzeko, Non Bizi webgunea jarri du martxan Udalak (nonbizi.eus). Aholkularitza zerbitzua ere abian du: alkolkularitza eman eta tramitazioetan laguntzen du Etxebizitzarako teknikariak, bai telefono bidez (94 401 05 29), bai emailez (vpablos@galdakao.eus), eta bai aurrez aurre (ostegunetan, lehenago hitzordua hartuta).\n“Gobernura iritsi ginenean ez zegoen etxebizitzarako udal politikarik, adreiluaren ikuspegiarena ez bada. Hori aldatzea lehentasuna zen guretzat eta etxebizitza politika ardatz gisa hartu genuen, herritarren premiei erantzuteko ardatz gisa”. Hala laburbildu du Iñigo Hernando alkateak etxebizitza alorrarerkiko duen ikuspuntua. “Horregatik sortu genuen Etxebizitzarako zinegotzi kargua, horregatik sortu dugu Etxebizitza Plana, eta hartu dugu teknikari bat herritarren etxebizitza premiari begira ari dena”.\nEtxebizitza Planaren barruan, alokairu txikirako Ibarluzen eraikiko diren etxebizitzak aipatu ditu. “Eraikiko diren 60 etxebizitzetatik 3/4 herriko gazteentzat izango dira”, azaldu du alkateak. Bizitoki horiek oso merke alokatu ahal izango dira, bost urtez gehienez. “Emantzipatzeko aukera izango da gazteentzat”. Nerea Orozko Etxebizitza zinegotziak azaldu du 60 bizitoki horietatik 42 gela bakarrekoak izango direla eta 16k bi logela izango dituela. Azken horietara jo ahal izango dute premia egoeran dauden familia monoparentalek edo banaketen ondorioz sortzen diren egoera zailetan laguntza behar dutenek, esate baterako. Beste bi bizitoki mugikortasun arazoak dituzteei begira eraikiko dira. Ekainaren 30eko osoko bilkuran esleituko dira lanak, eta udaren ostean hasiko dira eraikitze obrak.\nEtxe hutsei begirako lan ildoa da beste lerro nagusietako bat. Orozkok adierazi duenez, etxe asko daude hutsik herrian; azken zenbaketaren arabera, 1.403. Aldi berean, alokaituzko etxebizitzarako eskaria oso handia da. Iaz, 600 eskaera zeuden Etxebiden. Hori kontuan hartuta, Alokabiderekin akordioa egin, eta etxebizitza hutsak alokairuan jar daitezen lanean ari da Udala. Hartarako hainbat etxe jabeekin harremanetan jarri da, gutun bidez. Etxebizitza arazoaren berri eman, eta Alokabide programaren nondik norakoa azaldu zaie. Orozkok gogoratu du programa horri esker instituzioen bermea dutela jabeek: hileroko alokairua Jaurlaritzak bermatuko duela, eta etxean kalterik balego, hori ere Jaurlaritzak ordainduko lukeela. Galdakaon hutsik dauden etxebizitzak alokairura bideratzeko bitartekaritza lanean jarraituko du Udalak, eta etxe hutsen jabeei dei egin die baliabide horiek erabilgarri jar ditzaten.\nGizarte larrialdietarako etxebizitzena da beste lan ildo bat. “Heldu ginenean, larrialdietarako 13 etxebizitza zeuden, eta hutsik zeuden; erabat hutsik, zentzu guztietan: ez zuten ez altzaririk, ez sukalderik… ez zeuden erabilgarri”, azaldu du zinegotziak. Udal honek egokitu egin ditu, bizigarri izateko prestatu ditu, eta larrialdi egoeretarako erabiltzen ari dira etxebizitza horiek (dela etxe kaleratzeengatik, dela suteak baten eraginez kalean geratu diren eta baliabide ekonomikorik ez duten herritarrei babes emateko, adibidez).\nAtal horietako bakoitzean dauden aukerak, baliabideak eta informazioa herritarren eskura jartzeko, Non Bizi webgunea jarri du martxan Udalak. Aipatutako alor horien inguruko informazioa jasotzen da bertan, besteak beste. ‘Erreabilitazioak’ atala ez dago oraindik erabilgarri, instituzioek eraginkortasun energetiko hobetzeko emango dituzten laguntzak argitaratu zain baitako. Halako laguntzen berri emango da atal horretan. Garajeen atala ere aurrerago izango da baliagarri. Udal jabetzakoak diren lurrazpiko garajeetako aparkalekuak alokairuan banatu ditu Udalak. Aurrera begira, aparkalekuak hutsik geratu ahala, horien berri zuzenean ematea eta aparkaleku horien kokalekua zein barruko irudia erakustea da asmoa, mugimendua etengabea izan dadin eta eskari-eskaintzak uztartuta, lurpeko aparkalekuak erabili daitezen.\nWebguneko informazioaz gain, etxebizitza alorreko teknikariak zuzenean artatzen ditu herritarrak edozein zalantza argitzeko prest. Telefono bidez jaso daiteke aholkularitza edota tramitazioak egiteko laguntza (94 401 05 29 zenbakira deituta), eta baita aurrez aurre ere, ostegunero ematen den zerbitzuan (hitzordua eskatu behar da aurretik).\nAurrera begira, hasitako bidean sakondu eta urratsak egiten jarraitzeko asmoa du Udalak.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Generoa / Forma: Curriculumeko baliabideak\n2 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... Instalazio domotikoen eta automatikoen konfigurazioa (Modulua) 2 Instalazioa eta mantenimendua (Lanbide Arloa) 2 Lanbide Heziketa Mantentze-lan elektromekanikoa (Heziketa Zikloa). Erdi maila 2 Mekanizazioa (Heziketa Zikloa). Erdi maila 2 Sistema automatizatuak (Modulua) 2 Sistema elektroteknikoak eta automatizatuak (Heziketa zikloa). Goi maila 2 Sistema sekuentzial programagarriak (Modulua) 1 Automatismo Elektrikoak, Pneumatikoak eta Hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio-teknikak (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


ARBEAKO LEPOA trikuharria | Euskal-Herria.Org\nARBEAKO LEPOA trikuharria\nIñigo Txintxurreta (2009-12-10)\n· WGS84 43.127401 lat., -1.822378 long.\n· ED50 30T X.595894, Y.4775845\nARBEAKO LEPOA harrespila, ARBEA trikuharria.\nErakurri-Zumarresta sektoreko prospekzioaren 3. egunean kausitua.\nArbeako Lepoa 3 agurra bezala\n2009, abendua 11 - 00:16 — Iñigo Txintxurreta\nKaixo Iñaxio eta gainontzeko partaideak!\nDuela gutxi web gune hau ezagutu nuen eta gaur, Arbeako Lepoa 3 trikuharria aurkitu dudan egunean, aukera paregabea iruditu zait izena emateko eta horren berri emateko. Azken finean aurkikuntza hau eta Erakurri-Zumarresta sektorean egin direnak Arbeako trikuharriaren aurkikuntzaren ondorioak dira.\nTrikuharri berria lepoan bertan kokatuta dago eta gaur arte oharkabe egondu da sasiz estalirik zegoelako.\nArbeako trikuharriaren aurkikuntzaren ondoren Erakurri-Zumarresta sektoreko prospekzioari ekin genion eta horren ondorioz zenbait elementu berri kausitu genuen:\n- Arbeako Lepoa 1 trikuharria\n- Arbeako Lepoa 2 zista tumuluduna\n- Neku 1 zutarria\n- Neku 2 zutarria\nSaiatuko naiz horien eta beste megalitoen berri ematen hurrengo iruzkinetan.\nAgur bero bat orrialdeko partaideei, batez ere Alfonso Martinez-i Hilharriak-eko taldekideari. Eta zorionak web gune paregabe honengatik.\n2009, abendua 12 - 20:29 — zuriain\nOngi etorri, Larrun, gure lagunarte txiki baino atsegina honetara. Eta ikusten dudanez, hainbat trikuharri besapean etorri zara, opari ederra Iñaxioren orrialderako. Tira, hemendik ikusiko dugu elkar, baina ohartarazten dizut nire aldetik galdera eta zalantza ugari jasoko duzula, megalito hauekin ez bainaiz batere ongi moldatzen, eta edozein harri edo sator-zulo hartzen dudala megalitotzat, eta benetakoak oharkabean pasatu. En fin. Tira, errandakoa, ongi etorri!\n2009, abendua 11 - 21:45 — irundarra\nKontxo, kontxo, Iñigo, nire Hilharriak-eko lankide eta laguna!\nEskertzen da jende gehiago sartzea atal honetan, orain arte 4 ginen eta: Jose, Inaxio, Zuriain eta ni.\nAdizu, Iñigo, oso polita aurkitu duzun trikuharri hau, behintzat harlosa handiak ditu eta zutik!!\nHemendik aurrera web honetan ikusiko dugu elkar. Ikusten duzunez, argazki pilo bat igo dugu azken hilabeteetan.\nBa, esandakoa, ONGI ETORRIA.Eta nik ere sinatzen dut zuk esandakoa:\nOso lan ederra da, Inaxioren web orri hau.\n2009, abendua 18 - 21:01 — Jose\nEztot uste hain lan miresgarrixa eitten dabilen taldeko kide naizela sinisteko bezain beste meritu ein dotenik oinarte... baina eskertzen da aipamena, Alfonso! :-P\nTrikuharri politta, Iñigo!\n2009, abendua 11 - 09:18 — inaxio\naaala! asko poztu naiz albiste hau irakurtzean.\nongi-etorri webgunera Iñigo, eta zorionak egindako lanengatik. zuek jarritako "mugarriak" ikusten ari naiz nonahi, eta eskerrak, zaila baita bestela askotan monumentuak atzematen. ea horrela salbatzen diren.\nmegalitoen orriak editatu eta zuzentzeko ahalmena jarri dizut, eta atal honetan aldaketaren bat egitea egoki dela iruditzen bazaizue, esaidazue, zalantzarik gabe.\nai, emozionatu egin naiz! :'-)


elkarteak « VGaztea bloga\nElkarteen etxeetan aretoak, elkartearen egoitza gisa, eta armairutxoak eskatzeko epea irekita dago\nKategoriak: Gazte Plana — Etiketak: elkarteak, gazteak, lokalak, parte hartzea — 15 iraila 2015 07:15\nIrailaren 14ko ALHAOn deialdi publikorako oinarriak argitaratu dira, elkarteen etxeetan, elkartearen egoitza gisa, aretoak uzteko, armairutxoak esleitzeko eta areto komunen erabilera arautzeko. Deialdiaren helburua da Itziar, Rogelia de Álvaro edo Simone de Beauvoir beraien programa eta jardueren garapena erraztea.\nDeialdira sartu nahi duten elkarte eta federazioek Gasteizko Udalaren Argibide eta Erregistro Bulegoan – Teodoro Dublang margolariaren kalea, 25ean edo hiriko gizarte etxeetako herritarrei laguntzeko bulegoetako batean- agiri eta eskatutako dokumentazioa irailaren 15etik urriaren 20ra arte (biak barne) aurkezteko epea dute.\nSaio informatibo bat antolatu du bi ordutegitan, bertaratzea erraztatzeko. .\nSaioa Simone de Beauvoir elkarteen etxean – San Ignacio de Loyola kalea, 8, bigarren solairuan- 2015eko irailaren 22an, arratsaldeko 16:30etik 19:00etara edo 19:00etatik 20:30era bitarteko ordutegietan egingo da.\nBertaratzea baieztatzeko 945 161687 telefonora deitzea edo p.ciudadana@vitoria-gasteiz.org helbidera posta elektroniko bat bidaltzea eskatzen da.\nOskarbi elkarteko gazteen mahai ingurua\nKategoriak: Gazte Plana — Etiketak: elkarteak, gazteak, Osasuna, Oskarbi — 7 azaroa 2012 07:56\nOskarbi elkarte berria osasun egoerarengatik desabantaila dauden gazteek osatzen dute. Bere ekintzak egiten hasi da eta mahai inguru bat proposatzen du datorren azaroaren 10ean, Montehermoso Kulturgunean, Ortuño gelan, arratsaldeko 18:ooetan. Irekia izango da eta bertan osasun arloko profesionalak (erizaina eta hemodialisiko laguntzailea), Udalaren zinegotzia eta bio etikaren irakasle bat.\nMahai inguru horretan aztertuko dira desabantaila egoera hori duten gazteek dituzten zailtasunak parte hartze normala izateko bizitzaren arlo ezberdinetan eta zer aukerak daukan Oskarbi elkarteak etorkizunean lan egiteko gazte horiek laguntzeko eta babesteko. Oskarbi elkarteak bere bizitza osasunarengatik bere bizitza baldintzatuta ikusi duten gazteen arteko biltzeko gune bat sortu nahi du.\nEkitaldi horren aparte, gal bat prestatu dute bere proposamena hasteko eta baliabide ekonomikoak bilatzeko. Ibaiondo Gizarte Etxean izango da, azaroaren 24an, arratsaldeko 19:00etan eta bere proiektua aurkezteko dantza, magia eta antzerkia erabiliko dituzte. Gasteizko pertsonak, gazteak nahiz ez, desabantalia egoeran daudenak nahiz egoera normal batean animatu nahi dituzte ekitaldi horietan parte hartzeko eta elkarteari laguntzeko.\nAspace Arabak egin duen boluntariotarako kanpaina\nKategoriak: Gazte Plana — Etiketak: boluntariotza, elkarteak, gazteak — 31 urria 2012 08:05\nZuk ere boluntario izan nahi baduzu, gurekin hitz egin asociacion@aspace.org, 945 357578 telefonoan edo gure egoitzan Reina Sofia hiribidean, 100. zenbakian, Gasteizen.\nAnima zaitez eta boluntario izan.


Bi bizkaitar eta arabar baten lanak, Kimuak-en katalogo berrian | El Correo\nZurekinBi bizkaitar eta arabar baten lanak, Kimuak-en katalogo berrian\nBi bizkaitar eta arabar baten lanak, Kimuak-en katalogo berrian\n'Gure oroitzapenak' Joseba Sarrionandiaren obran oinarritutako film kolektiboko piezak azken katalogoaren parte da.\nJosu Martinezen 'Ama', Sara Fantovaren 'No me despertéis' eta Maria Elorza gasteiztarraren 'Ancora Lucciole'-z gain, hautatu dituzte Maddi Barberren '592 metroz goiti', Iban del Camporen 'Espedizio handia', Miguel Ángel Jiménezen 'Kafenio Kastello' eta Pello Gutiérrezen 'Zain'\nJueves, 28 febrero 2019, 23:56\nEuskal film laburren sektoreak ondutako uzta jasotzen du urtero Kimuak-ek, aukeraketa hori gero jendartera eramateko asmoz. Aurten, zazpi film hautatu dituzte, eta Donostiako Tabakaleran ikusgai jarri. Askotarikoak dira lanak, eta baita horien sortzaileak ere; bi bizkaitarrak dira, eta beste bat arabarra.\nAzken katalogoa osatzen dute, batetik, Josu Martinezek (Bilbo, 1986) zuzendu duen 'Ama'-k, 'Gure oroitzapenak' Joseba Sarrionandiaren obran oinarritutako film kolektiboko piezetako batek; 'No me despertéis' Sara Fantovaren lehen filmak (Bilbo, 1993) eta Maria Elorza gasteiztarraren 'Ancora Lucciole' dokumental berriak, gaztelania eta italiera nahasten dituena.\nBaita ere, hautatu dituzte Kimuak-en aukeraketa osatzeko Maddi Barberren '592 metroz goiti', Iban del Camporen 'Espedizio handia', Miguel Ángel Jiménezen 'Kafenio Kastello' eta Pello Gutiérrezen 'Zain' film laburrek.\nIkus-entzunezkoen sorta honek pasa den Donostia Zinemaldian hasi zuen ibilbidea, eta geroztik Rotterdam, ZINEBI, Euskal Zine Bilera, SEMINCI, ALCINE, Visions du Réel, ABYCINE, Bogoshorts, Porto/Post/Doc eta Aguilar de Campoo bezalako jaialdietan parte hartu ostean, ostegunekoa publiko zabalari zuzendutako lehen proiekzioa izango da. Egileak bertan izango dira beraien lanak aurkezten.\n70 film laburren artean egin du aukeraketa epaimahaiak, inoiz jasotako kopuru handiena. Carlos Plaza (Donostia Kultura), Ivan Miñambres (Uniko), Jorge Rivero (zinemagile eta programatzailea), Lorena Martin (Canarias en Corto) eta Ruth Pérez de Anucitak (Donostia Zinemaldia) osatu dute aukeraketa-taldea.\nKatalogoak dokumentala eta fikzioa jasotzen ditu, «generoen arteko mugak hautsiz zenbait kasutan», aurreratu dutenez. Hizkuntzei dagokienez, filmetako bi euskara hutsean daude, beste bi euskaraz eta gaztelaniaz, bat euskaraz eta frantsesez, bat gaztelaniaz eta italieraz eta azken bat grekoz.\n1998tik, 800 film labur baino gehiago aurkeztu dira Kimuak-era eta guztira 137 aukeratu dira katalogorako. Programatik pasatako zinemagileen zerrendan daude Jose Mari Goenaga, Jon Garaño, Telmo Esnal, Asier Altuna, Nacho Vigalondo, Borja Cobeaga, Koldo Serra, Isabel Herguera, Izibene Oñederra, Koldo Almandoz edota Luiso Berdejo. Aurten Maddi Barber, Josu Martinez, María Elorza, Iban del Campo, Miguel Ángel Jiménez, Sara Fantova eta Pello Gutierrez batuko zaizkie izen horiei.\nGasteiz, Laudio eta Aguraingo enplegu anezkek beren proiektuak aurkeztu dituzte Plastikozko urpekoak


Gonb.: Nacho Carballo, FICXixon Nazioarteko Zinemaldiaren zuzendari ohia\nLakuak eta basoak, espazio ederrak eta hiru pertsonaiaz baliatzen da Sharuna Bartas film honetan. Apurka- apurka pertsonaia hauek deskribatuko ditu: aita alarguna, haren bikotekidea eta lehenengoaren alaba nerabea. Paraje eder batean azaltzen zaizkigu hiru bizitza grisak. Aitaren paperean Bartas bera dugu eta alabaren edertasun paregabea (Ina Marija Bartaité) erabiliko du bizitzaren aspektu filosofikoez hausnartzeko. Mundu irekia film introspektibo batentzat.\nSharunas Bartas (Siauliali, Lituania, 1964) Moskuko Eskolan ikasia, ibilbide luzea eta ezezaguna izan du film hau arte. 1985ean hasi zen zinemagintzan, baina ez da izango 90. hamarkada arte bere lana zinemaldietan ezaguna izango dela. “Baltikoko Zinemaren” zinemagile garrantzitsuenetako bat da. Halere, etxean ez da oso maitatua izan. Isiltasunak hitz egiten duen zinema dugu berea, ekialdeko zinema gogoraraziko diguna.\n2270 SAIOA - 2017/2/14\nPEACE TO US IN OUR DREAMS ∙ Lituania ∙ 2015 ∙ 107 min.\nZuz.: Šarūnas Bartas ∙ G.: Šarūnas Bartas · Arg.: Eitvydas Doskus · M.: Alexander Zekke · Eko.: KinoElektron / Studio Kinema · Akt.: Ina Marija Bartaité, Šarūnas Bartas, Edvinas Goldstein, Lora Kmieliauskaite


Julio Sotok Bertxokoko bigarren txapela lortu du - Nontzeberri\nHasiera/BERTSOTAN/Julio Sotok Bertxokoko bigarren txapela lortu du\nJulio Sotok Bertxokoko bigarren txapela lortu du\nBete-bete egin zen sagardotegia, eta kanpoko hotzari kontra eginez, giro goxoa sortu zen. Txorizoa, bakailao tortilla, bakailaoa, txuleta eta gazta eta menbrilo goxoak afaldu ostean, kafe eta kopekin batera hasi zen saio.\nHala Bedi irratikoak bertan egon ziren irratirako saioren berri ematen eta Hitzetik Hortzerakoek ere beraien kamera berriak estreinatu zituzten. Beraz saioa ondo jasota gelditu zen.\nKanta edo doinu ezagun batean agur bikainak kantatu zituzten bertsolariek eta zortziko txiki eta handian ere txukun aritu ziren. Bakarkakoan bi punturi erantzun ostean audio banari bertso bat kantatu behar izan zioten. Audioak egungo notizia ezberdinak ziren, Aita Santuaren esanak, Haitiko egoera, Maialen Lujanbio BEC-en txapeldun bilakatu zenekoa,…Ariketa honetan ale politak entzun ahal izan ziren ere.\nAzken agurrak entzun ostean jakin zen epaia: Julio Soto txapeldun! Eta txapeldunaren agurrarekin amaitu zen 2010eko Bertxoko sariketa.\nArabako Bertsozale Elkarteak bidalita\nGasteizeko Parral tabernak bere 15. urteurrena ospatuko du makina bat ekimenez\n20.000 lagun Getxoko 9. Komiki eta Manga azokan


Ikastolen jaiak. Prentsa agerraldia | Ikastolen Elkartea\nIkastolen jaiak. Prentsa agerraldia\nAzkenean, aurten ez dira ospatuko ikastolen jaiak. Atzo egin zen agerraldi batean iragarri zuten atsekabez baina erantzukizunez hartutako erabakia. Kanbon egin zen prentsaurrekoa, Ikastolen Elkarteko, Seaskako eta Herri Urratseko ordezkariak bertan zirela. Lerro hauen azpian dituzue, Ikastolen Elkartearen izenean Koldo Tellitu lehendakariak emandako azalpenak:\nIkastolen jaiak, prentsa agerraldia\nGaurko deialdia berezia dugu. Ikastolen Elkartetik dei egin dizuegu, ikastolen jai guztien izenean, eta Seaskako eta Herri Urratseko arduradunak ere hemen daude; beraiek antolatu behar zuten, kronologikoki, udazkeneko ikastolen lehenbiziko jaia.\nEta zer geratzen zaio esateko Ikastolen Elkarteko ordezkariari Seaskakoak eta Herri Urratsekoak entzun ondoren?, ba ezer onik ez…\nPentsatuko zenuten moduan, ez gatoz ikastolen udazkeneko jaiak aurkeztera. Zoritxarrez, jakinarazi nahi dizuegu ezin izango dugula aurtengo ikastolen jairik ospatu. Alegia, Herri Urrats, Ibilaldia, Araba Euskaraz, Nafarroa Oinez eta Kilometroak ez dira ospatuko.\nSaminez hartu behar izan dugu erabaki hau, ez zegoen beste irtenbiderik. Euskal Herrian abuztu eta irailerako antolatutako ekitaldi guztiak bertan behera geratu badira, ezinezkoa zen gu salbuespen izatea.\nUneotan beste lehentasun handi batzuk ditugu, laster gure ikasleak ikasgeletara itzuli behar dira, eta larrialdi egoera hau amaitu bitartean, ezingo dugu ospakizunik egin, are gutxiago ikastolen jaien tamainakorik.\nAurten, beraz, ez ditugu gure jaiak ospatuko, Hori bai, jai bakoitzari ziklo amaiera egokia emango diogu, batez ere ikastola antolatzaile bakoitzeko komunitateari zuzendutako ekitaldi xume eta herritarren bidez. Jaiak ospatu behar ziren herri bakoitzari eskerrak emateko ere baliatuko ditugu ekitaldiok.\nEra berean Ikastolen Elkartearen baitan, bost jaietako arduradun eta ikastola antolatzaileekin batera, aztertzen ari gara Euskal Herriari, gure herriari ekitaldi handi bat eskaintzeko aukera, euskaran eta euskal kulturan oinarritutako ekitaldi bat. Aurten ezin izan dugu herriari gure ekarpenik egin, ezin izan dugu Herriarekiko, euskal gizartearekiko, dugun konpromisoa bete, eta horrelako ekitaldi baten bidez, gure herria konpentsatu nahi dugu. Egun edo aste batzuk hartuko ditugu hau dena taldean aztertu eta erabakiak hartzeko. Talde mailan hartuko ditugu erabakiak eta jakinaraziko dizkizuegu.\nGuretzako jai hauek oso garrantzitsuak dira. Auzolanaren bitartez ikastolakideon artean harremanak estutzeko erabiltzen ditugu, euskal kulturari bost plaza handi eskaintzen dizkiogu, euskarari bozgorailu handi bat jartzen diogu, eta, era berean, hainbat proiektu aurrera ateratzeko finantzaketa lortzen dugu. Eta aurten ezin izango diegu euskarari eta euskal kulturari gure plaza eskaini eta, jakina, ezin izango dugu finantzazio gehigarririk lortu; aitzitik, galerak izango ditugu jai hauek ospatu ezin ditugulako.\nUneotan, lehen aipatu bezala, beste lehentasun handi batzuk ditugu. Baina, era berean, ezin ditugu ahaztu, bost jai hauek ospatu zitezen lanean buru belarri aritu diren boluntario andana, gure jaietan parte hartzeko konpromisoa hartu zuten kantari, musikari, dantzari, pailazo eta artista guztiak, azpiegituraz arduratzen diren guztiak, gure babesleak. Guztiei eskerrak eman nahi dizkiegu, eta guztiak aintzat hartuko ditugu hurrengo urteetan gure jaiak egiten ditugunean.\nAmaitzeko, azpimarratu nahi dugu desiratzen gaudela gure poza zuekin partekatzeko, gure jaiak zuei eskaintzeko, elkar ikusi eta besarkatzeko.


Lachau - Wikipedia, entziklopedia askea.\nLachau (frantsesez eta ofizialki: Lachau) Frantziako udalerri bat da,Drôme departamenduan dagoena, Auvernia-Rhône-Alpeak eskualdean. 2013an 214 biztanle zituen.\nPhilippe MAGNUS (2014-2020)\n44° 13′ 56″ N, 5° 38′ 16″ E / 44.232222222222°N,5.6377777777778°E / 44.232222222222; 5.6377777777778Koordenatuak: 44° 13′ 56″ N, 5° 38′ 16″ E / 44.232222222222°N,5.6377777777778°E / 44.232222222222; 5.6377777777778\nCurel, Éourres, Salérans, Ballons, Eygalayes eta Montfroc\n2007an Lachau udalerrian erroldatutako biztanleak 206 ziren. Familiak 92 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 40 seme-alabarik gabeko familiak ziren eta 20 seme-alabak dituzten bikoteak ziren.\n2007an 217 etxebizitza zeuden, 101 familiaren etxebizitza nagusia ziren, 101 bigarren erresidentzia ziren eta 15 hutsik zeuden. 153 etxeak ziren eta 63 apartamentuak ziren. 101 etxebizitza nagusietatik 72 bere jabearen bizilekua ziren, 24 alokairuan okupaturik zeuden eta 5 doan lagata zeuden; 5 etxek bi gela zituzten, 31 etxek hiru zituzten, 34 etxek lau zituzten eta 31 etxek bost zituzten. 55 etxek euren parking plaza propioa zuten azpian. 55 etxetan ibilgailu bat zegoen eta 29 etxetan bat baino gehiago zituzten.\nLachau udalerriko biztanleria-piramidea 2009an .\n2007an lan egiteko adina zuten pertsonak 118 ziren, horien artean 75 aktiboak ziren eta 43 inaktiboak ziren. 75 pertsona aktiboetatik 63 lanean zeuden (28 gizon eta 35 emakume) eta 12 langabezian zeuden (7 gizon eta 5 emakume). 43 pertsona inaktiboetatik 27 erretiraturik zeuden, 9 ikasten zeuden eta 7 "bestelako inaktibo" gisa sailkaturik zeuden.\n2009an Lachau udalerrian 89 unitate fiskal zeuden, 167 pertsonek osaturik. Pertsona bakoitzeko diru-sarrera fiskalaren mediana urteko 11.797 euro zen.\n2007an zeuden 7 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 higiezinen enpresa zen eta 1 zerbitzu enpresa zen.\n2000. urtean Lachau udalerrian 11 nekazaritza-ustiategi zeuden.\nEygalayes (2,5 km)\nBallons (2,7 km)\nIzon-la-Bruisse (4,4 km)\nÉourres (5,3 km)\nSalérans (5,7 km)\nSainte-Colombe (6,3 km)\nMontfroc (6,3 km)\nCurel (6,3 km)\nLes Omergues (7,0 km)\nLaborel (7,5 km)\nVers-sur-Méouge (7,6 km)\nAzken aldaketa 29 abendua 2019(e)an, 12:27(e)tan


Saint-Pierre-Roche - Wikipedia, entziklopedia askea.\nJoël FLANDIN (2014-2020)\n45° 43′ 36″ N, 2° 49′ 28″ E / 45.7267°N,2.8244°E / 45.7267; 2.8244Koordenatuak: 45° 43′ 36″ N, 2° 49′ 28″ E / 45.7267°N,2.8244°E / 45.7267; 2.8244\nGelles, Mazaye, Olby, Perpezat, Rochefort-Montagne eta Saint-Bonnet-près-Orcival\nSaint-Pierre-Roche (frantsesez eta ofizialki: Saint-Pierre-Roche) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 390 biztanle zituen.\n2007an Saint-Pierre-Roche udalerrian erroldatutako biztanleak 390 ziren. Familiak 173 ziren, horien artean 59 pertsona bakarrekoak ziren (20 bakarrik bizi ziren gizonak eta 39 bakarrik bizi ziren emakumeak), 63 seme-alabarik gabeko familiak ziren, 47 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 279 etxebizitza zeuden, 177 familiaren etxebizitza nagusia ziren, 62 bigarren erresidentzia ziren eta 40 hutsik zeuden. 253 etxeak ziren eta 24 apartamentuak ziren. 177 etxebizitza nagusietatik 135 bere jabearen bizilekua ziren, 31 alokairuan okupaturik zeuden eta 11 doan lagata zeuden; 1ek gela bat zuen, 7 etxek bi zituzten, 36 etxek hiru zituzten, 45 etxek lau zituzten eta 87 etxek bost zituzten. 156 etxek euren parking plaza propioa zuten azpian. 77 etxetan ibilgailu bat zegoen eta 80 etxetan bat baino gehiago zituzten.\nSaint-Pierre-Roche udalerriko biztanleria-piramidea 2009an .\n2007an lan egiteko adina zuten pertsonak 241 ziren, horien artean 183 aktiboak ziren eta 58 inaktiboak ziren. 183 pertsona aktiboetatik 168 lanean zeuden (88 gizon eta 80 emakume) eta 16 langabezian zeuden (8 gizon eta 8 emakume). 58 pertsona inaktiboetatik 32 erretiraturik zeuden, 14 ikasten zeuden eta 12 "bestelako inaktibo" gisa sailkaturik zeuden.\n2009an Saint-Pierre-Roche udalerrian 190 unitate fiskal zeuden, 434 pertsonek osaturik. Pertsona bakoitzeko diru-sarrera fiskalaren mediana urteko 15.326 euro zen.\n2007an zeuden 19 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 1 eraikuntza enpresa zen, 3 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 2 finantziazio enpresak ziren, 2 higiezinen enpresak ziren eta 4 zerbitzu enpresak ziren.\n2000. urtean Saint-Pierre-Roche udalerrian 24 nekazaritza-ustiategi zeuden, 779 hektarea erabiltzen.\nBNF: 15269736j (data)


'Fences' eta 'El reino de las ranas' filmak izango dira ikusgai datozen egunetan, Soreasun - Uztarria (Azpeitia)\n'Fences' eta 'El reino de las ranas' filmak izango dira ikusgai datozen egunetan, Soreasun\nDatorren asteburuan ere ez da zine eskaintzarik faltako Soreasu antzokian. Fences eta El reino de las ranas filmak izango dira ikusgai zapatutik astelehenera bitartean. Bihar, apirilak 22, Fences eskainiko dute 22:00etan. Igandean, 16:30ean hasita, El reino de las ranas emango dute eta 19:30ean Fences. Astelehenean, hilaren 24an, berriro emango dute Fences, 21:30ean hasita.\nFences drama generoko filma da; 136 minutuko iraupena du. 1950. hamarkadan, familia aurrera atera nahi duen aita afroamerikar batek arrazakeriari aurre egin beharko dio. Denzel Washington da aktore eta zuzendaria film honetan. Berak Broadwayn antzeztutako obra da pantaila handira eraman duena.\nEl reino de las ranas animaziozko filma da, 86 minutuko iraupena du. Zapo erregeak olinpiar jokoak antolatu ditu, eta irabazlea bere alabarekin ezkontzen ahaleginduko da. Alabak uko egiten dio aitaren asmoei. Bere buruaren jabe izan nahi du eta publikoki adierazten du ez duela senarrik onartuko. Hala, alabak olinpiar jokoetan hartuko du parte irabazi eta ezkondu beharrik ez izateko. Freddie lagunarekin gogor entrenatuko da.Baina bada suge gaizto bat. Hark jokoetarako beste asmo batzuk ditu. Lortuko al du printzesak sugearen asmo gaiztoekin akabatzea?\nSarrerak aurrez eros daitezke kulturaz.eus-en.


Datu interesgarriak – Beriaingo Udala\nBiztanleria, 2015eko urtarrilaren 1ean: 3.889 biztanle.\nAzalera: 5,3 km².\nAltitudea: 493 metro.\nIruñerainoko distantzia: 9,5 km.\nKomunikazioak: N-121 errepidea gurutzatzen du bere udal mugapea, N-240 (A-21) eta AP-15 errepideak oso hurbil dituela, bai eta RENFEren merkantzia-terminala, Iruña-Noain aireportua eta Garraioaren Hiria ere.\nGeografia: Beriaingo udalerria Nafarroako erdialdean dago. Galar Zendearekin egiten du muga (iparraldean, Getze Galarko kontzejuak; mendebaldean, Ezkirozko eta Subitzako kontzejuak; hegoaldean, Olatz-Subitzako kontzejua). Noain-Elortzibarko Udalarekin (iparraldean, Noaingo Kontzeju ohia -gaur egun Udalaren hiriburua-; ekialdean, Imarkoaingo eta Orizko kontzejuak). Eta Tiebas-Muru Artederretako Udalarekin (Tebasko Kontzejua).\nKokapena: N-121, 9. kilometro-puntua (sarrerak: 8,850 KP, eta 9,175 KP).\nUdalaren egoitzako eraikina, itsasoaren mailatik 492,85 metrora (plaza):\n– Koordenatu geografikoa:\n– Koordenatu UTM-30:\nLarre plaza, 469,60 m. itsas mailaren gainean:\nUdala: Beriain Galar Zendeako Kontzeju izan zen 1992 arte, ekainaren 15eko 222/92 Foru Dekretuaren bidez banandu eta 1992ko ekainaren 29ko 78. Nafarroako Aldizkari Ofizialean argitaratu zen.